Národný park Talampaya

Národný park Talampaya () je národný park, ktorý sa nachádza v stredovýchodnej časti argentínskej provincie La Rioja. Prvé chránené územie v tejto oblasti vzniklo v roku 1975. Účelom bola ochrana paleontologických a archeologických nálezísk. Národný park vznikol v roku 1997 a v roku 2000 sa stal súčasťou Svetového dedičstva UNESCO.

Rozloha parku je  vo výške približne  Národný park slúži na ochranu významných geologických útvarov z obdobia triasu ako aj priľahlého územia a bioty.

Park sa nachádza v údolí medzi západným pohorím Cerro Los Colorados a východným Sierra de Sañagasta. Územie sa nachádza v púštnej oblasti a vzniklo vodnou eróziou a pôsobením vetra. Teploty v tejto oblasti majú široký rozsah s prudkými letnými dažďami a silným jesenným vetrom.

V národnom parku sa nachádzajú:
 Suché riečisko rieky Talampaya, kde pred miliónmi rokmi žili dinosaury – s nálezmi fosílií napr. lagosuchus talampayensis alebo Palaeocheris talampayensis.
 Roklina so skalnými útvarmi a so stenami vysokými 143 metrami.
 Pozostatky domorodého obyvateľstva, napríklad petroglyfy v Puerta del Cañón.
 Miestna fauna – lamy huanako, zajace, mary, líšky a kondory.

Referencie

Iné projekty 

Lokality Svetového dedičstva v Argentíne
Národné parky v Argentíne